Florian Wirtz, noua "perlă" a fotbalului german, nu va pleca de la echipa Bayer Leverkusen la finalul acestui sezon, a anunţat conducătorului liderului din Bundesliga, Fernando Carro, citat de agenţia DPA, potrivit Agerpres.
"Florian Wirtz va rămâne 100% alături de noi. Faptul că antrenorul Xabi Alonso a decis să rămână este un stimulent suplimentar", a declarat Carro pentru postul spaniol de radio Onda Cero, într-un interviu difuzat duminică.
Wirtz, în vârstă de 20 de ani, este legat prin contract de Leverkusen până în iunie 2027, însă evoluţiile sale foarte bune pentru "farmacişti" au atras interesul multor cluburi de top din Europa.
Conducerea lui Bayer şi-a propus, de altfel, să păstreze o mare parte din actualul lot la finalul sezonului, pentru a evita o situaţie cu care clubul s-a mai confruntat în 2001 şi 2002, când au plecat mulţi jucători.
Antrenorul spaniol Xabi Alonso a anunţat vineri că va rămâne la Bayer Leverkusen în sezonul viitor, în ciuda interesului manifestat de fostele sale cluburi FC Liverpool şi Bayern Munchen, care doreau să-l recruteze în această vară.